APSTIPRINĀTS

ar skolas direktores

18.01.2018. rīkojumu Nr.1-12/5

Kokneses novada Bebru pagastā

**BEBRU PAMATSKOLAS IEKŠĒJĀS KĀRTĪBAS NOTEIKUMI**

Izdoti saskaņā ar

Izglītības likuma 54. pantu

**I. Vispārīgie noteikumi**

* 1. Bebru pamatskolas (turpmāk tekstā – Skolas) iekšējās kārtības noteikumi izdoti saskaņā ar Izglītības likumu, Vispārējās izglītības likumu, Bērnu tiesību aizsardzības likumu, Ministru kabineta 2009. gada 24. novembra noteikumiem nr. 1338 „ Kārtība, kādā nodrošināma izglītojamo drošība izglītības iestādēs un to organizētajos pasākumos”, Ministru kabineta 2002. gada 7. februāra noteikumiem nr. 279 „Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”, Bērnu tiesību aizsardzības likumu un Bebru pamatskolas Nolikumu.
  2. Iekšējās kārtības noteikumi nosaka:
     1. Skolas darba dienas organizāciju,
     2. izglītojamo uzvedības noteikumus Skolā, tās teritorijā un Skolas organizētajos pasākumos,
     3. evakuācijas plāna un informācijas par operatīvo dienestu izsaukšanu un izvietojumu Skolā,
     4. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu Skolā un tās teritorijā,
     5. izglītojamā rīcību, ja izglītojamais kādas personas darbībā saskata draudus savai vai citu personu drošībai,
     6. direktora un pedagogu rīcību, ja izglītojamais kādas personas darbībā saskata draudus savai vai citu personu drošībai,
     7. izglītojamo tiesības, pienākumus un atbildību par Iekšējās kārtības noteikumu neievērošanu,
     8. kārtību, kādā Skolā uzturas nepiederošas personas,
     9. atbildīgos un kārtību, kādā izglītojamie tiek iepazīstināti ar šiem noteikumiem.

**II. Vispārīgie drošības noteikumi**

* 1. Skolas atbildīgais par ugunsdrošību izstrādā un iesniedz Skolas direktorei apstiprināšanai evakuācijas plānu. Evakuācijas plāni ir izvietoti Skolas korpusa katra stāva gaitenī.
  2. Informācija par operatīvo dienestu izsaukšanas kārtību ir izvietota uz stenda Skolas 1.stāvā un vietās, kur atrodas telefoni (skolotāju istabā, direktores kabinetā, virtuvē). Skolas direktora, Skolas saimniecības pārziņa mājas un mobilo telefonu numuri atrodas pie Skolas ēkas dežuranta vai sarga.
  3. Kārtība, kādā Skolā uzturas izglītojamo vecāki un citas personas (turpmāk tekstā – apmeklētāji), paredz:
     1. ikvienam apmeklētājam, ienākot Skolas telpās, jāpiesakās pie Skolas ēkas dežuranta vai sarga,
     2. mācību stundu laikā (plkst. 8.10 – 15.50) Skolas apmeklētāji uzturas 1.stāva gaitenī,
     3. ja apmeklētājiem nepieciešams satikt kādu Skolas darbinieku, apmeklētājus pavada Skolas dežurants vai kāds cits Skolas darbinieks,
     4. citu, ar Skolas vadību saskaņotu un atbalstītu, pasākumu dalībnieki un apmeklētāji uzturas tikai tiem norādītajās telpās (sporta zālēs, klašu telpās, gaiteņos u.c.),
     5. Skolas apmeklētāji nav tiesīgi traucēt mācību procesa norisi Skolā un jebkādā veidā apdraudēt izglītojamo vai Skolas darbinieku drošību, kā arī fiziski vai morāli iespaidot,
     6. par Skolas apmeklētājiem atbild direktors (vispārēja atbildība), ārpusstundu pasākuma organizators (par Skolas organizēto pasākumu apmeklētājiem) un Skolas ēkas dežurants vai sargs (par citiem apmeklētājiem).

**III. Skolas darba dienas organizācija**

* 1. Skolas galvenās ieejas durvis atver plkst. 7.45.
  2. Mācību nodarbības sākas plkst. 8.10.
  3. Izglītojamie ierodas Skolā ne vēlāk kā 10 minūtes pirms stundu sākuma.
  4. Pirmās klases bērnus uz Skolu pavada vecāki (aizbildņi) vai vecāku (aizbildņu) pilnvarota persona, kas bērnu aizved līdz klases telpai un nodod klases audzinātājai. Pēc nodarbībām bērnus no Skolas paņem vecāki (aizbildņi) vai vecāku (aizbildņu) pilnvarota persona.
  5. Izglītojamie, kuri nokavējušies, ienāk pa galvenajām ieejas durvīm, piesakās pie Skolas ēkas dežuranta, tad dodas uz garderobi un uz mācību stundu.
  6. Stundu saraksts, interešu izglītības nodarbību un citi saraksti ir izlikti Skolas informācijas stendā; izglītojamie, atnākot uz Skolu vai dodoties mājās, iepazīstas ar izmaiņām stundu sarakstā, ja tādas ir plānotas.
  7. Stundu izmaiņu gadījumā mācību telpa ir norādīta stundu saraksta izmaiņu lapā, un skolotājs telpas atslēgu saņem no Skolas lietvedes, pēc stundas klasi aizslēdz un nodod atslēgu atpakaļ.
  8. Izglītojamie apmeklē visas mācību stundas saskaņā ar stundu sarakstu.

|  |  |
| --- | --- |
| Stunda | Laiks |
| 1. | 9.00 – 9.40 |
| 2. | 9.50 – 10.30 |
| 3. | 10.40 – 11.20 |
| 4. | 11.30 – 12.10 |
|  | Pusdienas |
| 5. | 12.40 – 13.20 |
| 6. | 13.30 – 14.10 |
| 7. | 14.20 – 15.00 |
| 8. | 15.10 – 15.50 |

* 1. Skolā ir izstrādāta kavējumu uzskaites un vecāku informācijas kārtība. Skolotāju istabā atrodas Kavējumu reģistrācijas žurnāls. Par klases kavējumu uzskaiti atbild klases audzinātājs.
  2. Pēc mācību stundām, nodarbībām un konsultācijām izglītojamie Skolu atstāj pa galvenajām ieejas durvīm un dodas mājās.
  3. Mācību stundu laikā izglītojamais Skolu var atstāt tikai ar klases audzinātāja vai mācību priekšmeta skolotāja atļauju, vai vecāku lūgumu.
  4. Par kavējumiem (slimības vai citu attaisnojošu iemeslu) dēļ izglītojamie vai viņu vecāki (aizbildņi) savlaicīgi informē klases audzinātāju.
  5. Kavējumu zīmes par neapmeklētajām mācību stundām izglītojamais iesniedz klases audzinātājam triju dienu laikā.
  6. Kavējumus slimības vai mājas apstākļu dēļ (līdz trim dienām) uzskata par attaisnotiem, ja to apliecina vecāku (aizbildņu) rakstīta zīme, ieraksts dienasgrāmatā vai e-klasē, kurā norādīti kavējuma iemesli.
  7. Izglītojamiem Skolā ir dienasgrāmata - informācijas un saziņas līdzeklis ar izglītojamā vecākiem (aizbildņiem).
  8. Izglītojamais iepazīstina savus vecākus ar ierakstiem dienasgrāmatā vismaz reizi nedēļā (nedēļas nogalē), par ko liecina vecāka (aizbildņa) paraksts.
  9. Klases audzinātājs katru mēnesi sagatavo un izsniedz izglītojamam sekmju izrakstu.
  10. Izglītojamais Sekmju izrakstu uzrāda saviem vecākiem (aizbildņiem), par ko liecina vecāka (aizbildņa) paraksts, un 3 dienu laikā nodod atpakaļ klases audzinātājam.
  11. Izglītojamie ikdienā ģērbjas lietišķi un Skolā ierodas tīrās, kārtīgās un pieklājīgās drēbēs, neatkailinātām ķermeņa daļām, bez cilvēka cieņu aizskarošiem uzrakstiem vai zīmējumiem.

Skolas telpās nenēsā galvassegas (cepures, kapuces u.c.).

* 1. Par izglītojamo uzvedību un drošību pulciņu nodarbībās, pagarinātās dienas grupas nodarbībās un starpbrīžos atbild pulciņu skolotāji un pagarinātās dienas grupas skolotāji.

Darba līnijās par kārtību atbild klašu audzinātāji.

**IV. Noteikumi izglītojamiem mācību stundās**

* 1. Zvans uz stundu attiecas uz izglītojamiem un skolotājiem, bet zvans no stundas vēsta, kad skolotājs beidz stundas darbu un tikai tad arī izglītojamie.
  2. Mācību stundas sākumā izglītojamais uz sola novieto dienasgrāmatu un tikai mācību stundai nepieciešamos mācību līdzekļus un darba piederumus.
  3. Ja izglītojamais, ārkārtēju iemeslu dēļ, nav sagatavojies stundai, par to skolotāju informē pirms stundas.
  4. Ja izglītojamais nokavē stundas sākumu, klusi un pieklājīgi atvainojas par traucējumu, un, netraucējot citus izglītojamos, ieņem savu vietu un iekļaujas klases darbā.
  5. Mācību stundas laikā izglītojamais:
     1. ir atbildīgs par mācību darba rezultātiem *—* seko līdzi stundas darbam, savu iespēju robežās maksimāli apgūst mācību saturu, ir precīzs, izpilda un ievēro mācību priekšmeta skolotāja prasības vai instrukcijas un darba drošības noteikumus,
     2. saudzīgi izturas pret skolas inventāru, darba rīkiem, ierīcēm un IT,
     3. ar savu uzvedību netraucē klasesbiedru un skolotāja darbu,
     4. neatstāj savu darba vietu vai mācību kabinetu bez skolotāja atļaujas, bez iemesla neatrodas Skolas koridoros un netraucē darbu citās klasēs, stundas noslēgumā atstāj savu darba vietu kārtībā,
     5. nelieto mobilo telefonu (tiem jābūt izslēgtiem vai noregulētiem klusuma režīmā), mūzikas atskaņotājus, nespēlē kārtis vai citas spēles un neizmanto mācību procesā nevajadzīgas lietas (skolotājam ir tiesības tos paņemt un pēc stundas atdot pašam vai vecākiem),
     6. nekošļā košļājamo gumiju, neēd un nedzer (no sporta atbrīvotie skolēni atrodas sporta zālē vai stadionā, palīdz sporta skolotājam veikt mērījumus, pierakstīt rezultātus),
     7. ierakstiem izglītojamā dienasgrāmatā jābūt regulāriem un skaidri salasāmiem, pēc skolotāja vai Skolas vadības lūguma, dienasgrāmata jāuzrāda nekavējoties; aizliegts veikt ierakstus cita izglītojamā dienasgrāmatā,
     8. sporta zālē drīkst uzturēties tikai īpaši sportam paredzētajos apavos.

**V. Noteikumi izglītojamiem starpbrīžos**

* 1. Starpbrīžos izglītojamie uzturas gaitenī pie nākamās mācību stundas kabineta, nedrūzmējas pie Skolas galvenās ieejas durvīm, nesēž uz grīdas un palodzēm .
  2. Izglītojamiem starpbrīžu laikā iziet no Skolas teritorijas atļauts tikai nepieciešamības gadījumā.
  3. Ar savu uzvedību izglītojamie neapdraud savu un citu drošību un veselību (nekliedz, neskrien, neaizskar citus gan morāli, gan fiziski, nesmēķē).
  4. Pusdienas izglītojamie ēd skolas ēdnīcā 1 maiņā:
     1. pirms ēšanas nomazgā rokas, uzvedas pieklājīgi un netrokšņo, ievēro galda kultūru un, ēdot, neaizskar citus izglītojamos;
     2. ēdnīcā ieiet pēc virsdežuranta uzaicinājuma, par kārtību ēdnīcā atbild klašu audzinātāji un virsdežurants;
     3. līdzpaņemto ēdienu un pārtikas produktus drīkst ēst ēdnīcā.
  5. Nepiegružo un uztur kārtībā skolas telpas. Skolā neienes un neēd nelobītas saulespuķu sēkliņas, pie skolas inventāra nepielipina košļājamo gumiju.
  6. Uzklausa un ievēro Skolas darbinieku un pedagogu aizrādījumus.

**VI. Noteikumi garderobē**

* 1. Izglītojamie virsdrēbes atstāj Skolas garderobē.
  2. Garderobē un sporta ģērbtuvēs izglītojamie neatstāj naudu, mobilo tālruni, mācību līdzekļus un darba piederumus, u.c. personīgās lietas.
  3. Garderobē drīkst atstāt maisiņu ar sportam nepieciešamo apģērbu un apaviem, ko paņem starpbrīdī pirms sporta stundas un noliek atpakaļ starpbrīdī pēc sporta stundas.
  4. Stundām sākoties klašu garderobes tiek slēgtas, izglītojamiem nav atļauts uzturēties garderobēs bez vajadzības un tās atvērt patvaļīgi.
  5. Izglītojamie virsdrēbes var saņemt tikai pēc mācību stundu beigām.
  6. Mācību stundu laikā izglītojamie individuāli virsdrēbes garderobē saņem ar skolotāja vai vecāka atļauju doties mājās.
  7. Aizliegts garderobē iekļūt, pārkāpjot sienu.
  8. Izglītojamiem jābūt maiņas apaviem, uzturoties skolā apaviem jābūt tīriem.
  9. Aizliegts ņemt citiem piederošas mantas (somas, apģērbu, apavus), mētāt vai paslēpt tās.
  10. Par kārtību garderobē atbild paši izglītojamie.

**VII. Noteikumi skolas organizētajos pasākumos**

* 1. Skolas organizētie pasākumi tiek organizēti ārpus mācību stundām; īpašos gadījumos to norises laiks un vieta jāsaskaņo ar Skolas direktoru.
  2. Klases vakara laiku un norises vietu jāsaskaņo ar direktora vietnieku audzināšanas darbā vismaz vienu nedēļu pirms pasākuma.
  3. Klases audzinātājs ne vēlāk kā divas dienas pirms pasākuma rakstiski informē vecākus (aizbildņus) par pasākumu un saņem rakstisku vecāku (aizbildņu) piekrišanu par izglītojamā piedalīšanos.
  4. Skolas organizētie pasākumi ilgst līdz:
     1. 1. – 4. klašu skolēniem līdz plkst. 20.30;
     2. 5. – 9. klašu skolēniem līdz plkst. 21.40;
     3. absolventiem līdz 23.30.
  5. Pēc klases pasākuma rūpīgi jāsakārto klases vai Skolas telpas.
  6. Klases un Skolas pasākumos jāievēro Skolas iekšējās kārtības noteikumi, noteikumi „Par drošību skolas organizētajos pasākumos" un „Uzvedības un kārtības noteikumi ārpusklases pasākumos”.
  7. Skolas pasākumos tiek organizētas klašu audzinātāju un Skolas darbinieku dežūras.

**VIII. Izglītojamo tiesības**

* 1. Ikvienam izglītojamam ir tiesības:
     1. iegūt kvalitatīvas zināšanas vispārizglītojošajos mācību priekšmetos un netraucēti strādāt mācību stundās;
     2. piedalīties fakultatīvajās un individuālajās nodarbībās, saņemt skaidrojumus un konsultācijas mācību vielas apguvē;
     3. piedalīties interešu izglītības un ārpusstundu nodarbībās;
     4. uz nodrošinātu veselības un dzīvības aizsardzību Skolā un tās organizētajos pasākumos;
     5. mācību procesā izmantot Skolas telpas, bibliotēku un tehniskos mācību līdzekļus;
     6. lūgt skolotājam papildu konsultācijas, ja nav mācību priekšmetā neattaisnotu kavējumu un

apzinātas nemācīšanās,

saņemt motivētu savu zināšanu, prasmju, iemaņu un uzvedības izvērtējumu;

* + 1. pārstāvēt Skolu dažāda mēroga pasākumos, konkursos, sacensībās un olimpiādēs;
    2. izteikt un aizstāvēt savas domas un uzskatus, kas neaizskar cilvēka godu un cieņu;
    3. lūgt un saņemt padomu, aizstāvību un atbalstu no Skolas darbiniekiem, pedagogiem un citiem

izglītojamiem;

* + 1. ziņot Skolas vadībai par Skolas darbinieku, pedagogu un citu izglītojamo nepieņemamu rīcību, domstarpību gadījumā lūgt palīdzību;
    2. saņemt valsts un pašvaldības apmaksātu profilaktisko veselības un stomatoloģisko aprūpi, kā

arī neatliekamo medicīnisko palīdzību;

* + 1. lūgt palīdzību personiskās mantas pazušanas vai sabojāšanas gadījumā;
    2. atbilstoši Skolas nolikumam iesaistīties Skolas pašpārvaldes darbā un piedalīties lēmumu pieņemšanā;
    3. ierosināt izmaiņas un papildinājumus Skolas iekšējās kārtības noteikumos, iesniegt priekšlikumus skolas darba pilnveidošanai.

**IX. Izglītojamo pienākumi**

* 1. Ievērot Skolas nolikumu, iekšējās kārtības un uzvedības noteikumus u.c. Skolas reglamentējošo dokumentus.
  2. Izglītības programmas apguvei paredzēto laiku pilnībā izmantot mācību satura apguvei.
  3. Darboties un uzvesties saskaņā ar sabiedrībā pieņemtajām morāles un ētikas normām:
     1. sveicināt skolotājus, Skolas darbiniekus un visus pieaugušos Skolā, kā arī ārpus tās;
     2. atvainoties par izdarītajiem pārkāpumiem;
     3. nelietot necenzētus vārdus.
  4. Ar cieņu izturēties pret valsti, sabiedrību, ģimeni, valsts un Skolas simboliku, dažādām rasēm, tautām, etniskajām grupām un to pārstāvjiem, veidot un attīstīt Skolas tradīcijas, neapkaunot Skolas godu.
  5. Ievērot klasesbiedru un skolasbiedru tiesības uz netraucētu izglītības programmas apguvi.
  6. Ievērot skolotāju tiesības uz apzināti netraucētu mācību stundu un ārpusstundu nodarbību organizēšanu un vadīšanu.
  7. Sistemātiski gatavoties mācību stundām, izpildīt uzdevumus mājās un bez attaisnojoša iemesla nekavēt Skolu.
  8. Uz mācību stundām vai nodarbībām ierasties, ņemot līdzi dienasgrāmatu un visus nepieciešamos

mācību līdzekļus un piederumus.

* 1. Atbildēt par savu rīcību, mācību darba rezultātiem, uzvedību un pilnveidot pašdisciplīnu.
  2. Fiziski, morāli vai psiholoģiski neaizskart izglītojamos, skolotājus vai citus Skolas darbiniekus.
  3. Saudzēt Skolas inventāru un atlīdzināt materiālos zaudējumus, ja tādi radušies izglītojamā vainas dēļ (ļaunprātīgas mantas vai inventāra bojāšanas gadījumā materiālos zaudējumus vecāki atlīdzina pilnā apmērā, samaksājot pagasta pārvaldes kasē).
  4. Neapdraudēt savu un citu drošību un veselību, neienest skolā dzīvībai bīstamus priekšmetus.
  5. Skolā neienest un nelietot tabakas izstrādājumus, narkotikas, toksiskas vielas un alkoholu, nelietot, nesmēķēt Skolas telpās un tās teritorijā.
  6. Ja izglītojamais kādas personas darbībā saskata draudus savai vai citu personu drošībai, nekavējoties ziņot skolotājam, Skolas darbiniekam.
  7. Apvākot un saudzēt mācību grāmatas.
  8. Mācību gada beigās Skolas bibliotēkā nodot daiļliteratūru un citu populāri zinātnisko literatūru. Mācību grāmatas nodod priekšmetu skolotājiem, ja grāmata sabojāta, tā jāsalabo vai jāatlīdzina grāmatas vērtība, samaksājot pagasta pārvaldes kasē.
  9. Būt savstarpēji laipniem, taktiskiem un pieklājīgiem.
  10. Piedalīties skolas vides uzkopšanā un sakārtošanā.

**X. Apbalvojumi**

* 1. Apbalvojuma piešķiršanu var ierosināt Pedagoģiskā padome ,Skolas pašpārvalde, Skolas padome, interešu izglītības skolotāji, administrācija u.c.
  2. Skolas apbalvojumus izglītojamie var saņemt par:
     1. augstiem sasniegumiem mācībās, mācību olimpiādēs un konkursos;
     2. aktīvu sabiedrisko darbu, sasniegumiem interešu izglītībā u.c. īpašiem nopelniem;
  3. Apbalvojumu formas ir šādas:
     1. ieraksts dienasgrāmatā, e-klasē, uz informācijas stenda;
     2. publiska pateicība līnijā;
     3. īpaši organizēts pasākums, kā pateicības apliecinājums;
     4. Skolas Pateicība un Atzinība, Goda raksts, Sertifikāts, Diploms;
     5. Skolas balva;
     6. pateicība skolēna vecākiem;
     7. veicināšanas balva;
     8. ieraksts un foto Skolas Goda grāmatā.

**XI. Atbildība par noteikumu neievērošanu**

* 1. Katrs izglītojamais personīgi atbild par sava mācību darba rezultātiem, uzvedību, drošības noteikumu, kā arī Iekšējās kārtības noteikumu ievērošanu.
  2. Noteikumu neievērošanas gadījumā pārkāpuma izskatīšana un lēmuma pieņemšana notiek šādā kārtībā:
     1. individuāla saruna ar klases audzinātāju vai mācību priekšmeta skolotāju;
     2. individuāla saruna ar direktora vietnieku;
     3. pārkāpuma izskatīšana Skolas vadības sanāksmē kopā ar vecākiem un audzinātāju, priekšmetu skolotāju;
     4. pārkāpuma izskatīšana Skolas pašpārvaldes sanāksmē;
     5. klases audzinātājs iesniedz ziņojumu direktoram;
     6. lietas nodošana pašvaldības administratīvajai komisijai, pašvaldības policijai.
  3. Pārkāpuma izskatīšana var būt citāda, ņemot vērā konkrēto situāciju.
  4. Atkarībā no pārkāpuma smaguma, ņemot vērā iepriekšējo pārkāpumu raksturu, kā arī izglītojamā attieksmi, var noteikt šādus soda mērus:
     1. mutisks aizrādījums;
     2. rakstisks aizrādījums - piezīme izglītojamā dienasgrāmatā, e-klasē;
     3. brīdinājums, kam seko izglītojamā atzīšanās un apņemšanās ar noteiktu labošanās laiku (mācību gadā divas apņemšanās);
     4. lietas nodošana izskatīšanai ārpusskolas institūcijām (Kokneses novada sociālajam dienestam, pašvaldības policijai).

**XII. Atbildīgie un kārtība, kādā izglītojamie tiek iepazīstināti ar  
Iekšējās kārtības noteikumiem un drošības noteikumiem**

* 1. Klases audzinātājs iepazīstina izglītojamos ar Skolas Iekšējās kārtības noteikumiem un evakuācijas plānu septembra pirmajā nedēļā un 2.semestra sākumā. Izglītojamo iepazīstināšanu ar Iekšējās kārtības noteikumiem un evakuācijas plānu reģistrē uz no e-klases izprintētām lapām, kur izglītojamais ar savu parakstu apliecina atbildību par to ievērošanu.
  2. Pārrunas par Iekšējās kārtības noteikumiem un ceļu satiksmes drošību mācību gada laikā veic klases audzinātājs vai citi pedagogi pēc vajadzības.
  3. Fizikas, ķīmijas, mājturības un tehnoloģiju, informātikas un sporta skolotāji iepazīstina izglītojamos ar drošības noteikumiem mācību kabinetos un telpās katra semestra sākumā, kā arī pirms tādu jaunu darbību uzsākšanas, kuras var apdraudēt izglītojamo drošību un veselību. Izglītojamo iepazīstināšanu drošības noteikumiem reģistrē uz no e-klases izprintētām lapām, izglītojamais to ievērošanu apliecina ar parakstu.
  4. Sporta skolotāji iepazīstina ar Noteikumiem par drošību sporta sacensībās un nodarbībās ne retāk kā divas reizes mācību gadā, kā arī pirms tādu jaunu darbību uzsākšanas, kuras var apdraudēt izglītojamo drošību un veselību. Izglītojamo iepazīstināšanu ar drošības noteikumiem reģistrē uz no e-klases izprintētām lapām, izglītojamais to ievērošanu apliecina ar parakstu.
  5. Pirms skolas organizētā pasākuma klases audzinātājs iepazīstina izglītojamos ar Noteikumiem par drošību skolas organizētajos pasākumos. Izglītojamo iepazīstināšanu ar drošības noteikumiem reģistrē uz no e-klases izprintētām lapām. Izglītojamais to apliecina ar parakstu.
  6. Pirms došanās ekskursijās, pārgājienos vai pastaigās atbildīgais skolotājs iepazīstina izglītojamos ar Noteikumiem par drošību ekskursijās, pārgājienos un pastaigās. Izglītojamo iepazīstināšanu ar drošības noteikumiem reģistrē uz no e-klases izprintētām lapām. Izglītojamais to apliecina ar parakstu.
  7. Klases audzinātājs vai pieaicināta amatpersona iepazīstina skolēnus ar Noteikumiempar pirmās palīdzības sniegšanu, ugunsdrošību un elektrodrošību katru gadu septembrī. Vienu reizi gadā skolēnu instruktāžā jāiekļauj informācija: par rīcību ekstremālās un nestandarta situācijās, par drošību uz ledus, par drošību uz ūdens, par personas higiēnu un darba higiēnu. Skolēnu iepazīstināšanu ar drošības noteikumiem reģistrē uz no e-klases izprintētām lapām. Skolēns to apliecina ar parakstu.

**XIII. Rīcība ekstremālos apstākļos**

* 1. Ievērot visu drošības noteikumu prasības un izpildīt atbildīgo personu rīkojumus.
  2. Pamanot ugunsgrēka draudus vai kādu tehnisku avāriju, nekavējoties ziņot skolotājam vai citam skolas darbiniekam.
  3. Ja pret sevi vai citiem vērsta fiziska vai psiholoģiska vardarbība, nekavējoši ziņot skolotājam vai citam Skolas darbiniekam.

**XIV. Grozījumi Noteikumos**

* 1. Grozījumus un papildinājumus Noteikumos var ierosināt Skolas direktors, Skolēnu pašpārvalde,

Skolas padome, Pedagoģiskā padome un Metodiskā padome.

* 1. Noteikumus, grozījumus un papildinājumus tajos apstiprina Skolas direktors.

**XV. Iekšējās kārtības noteikumu izpilde**

* 1. Iekšējās kārtības noteikumu izpildi vada un kontrolē Skolas administrācija Skolas direktora vadībā.

Iekšējās kārtības noteikumi stājas spēkā ar 2018.gada 2.janvāri.

Iekšējās kārtības noteikumi apspriesti Skolēnu pašpārvaldē 18.01.2018. un Pedagoģiskās padomes sēdē 17.01.2018., apstiprināti ar 18.01.2018. direktores rīkojumu Nr.1-12/5.

Degtjareva 65164357